JohanHeinsen/ENO huggingface dataset:
Ribe Stifts Adresseaviser, 1843-04-26
J England har nylig en Hr. Davidson, physikalsk Jnstrumentmager, paa den edingborg glasgover Jernbane anstillet en Række Forsøg med Anvendelse af Elektro Magnetismen, som Bevægelseskraft. Maskinen bestod af 6 kraftige Batterier, stærke Metaltraade og 3 store Magneter, der vare befæstede paa begge de to roterende Cylindre, gjennem hvilke Hjulenes Axer gaae. Da man dyppede Metalpladerne i de med Svovlsyre fyldte Trug blev den henved 100 Centner tunge Maskine strax sat i Bevægelse, og hvorvel det ikke var nogen rivende Hurtighed, saa bevistes dog derved Maskinens Anvendelighed. Mærkværdig var Glandsen og Størrelsen af de elektriske Funker. En Reisende, som har beseet det Jndre af et chinesisk Tempel, fortæller, at det Første, hans Øine faldt paa, var en kæmpemæssig Gudinde med et lidet Barn paa Armene. Hele Bygningen havde nogetnær Udseende af en katholsk Kirke. Guder og Gudinder vare fra Øverst til Nederst ciselerede og bedækkede med glindsende Perler, der gave dem alle Regnbuens Farver. De bedste Billedstøtter vare blot forgyldte og formodentlig af Træ. Nogle af dem gjorde Kunstnerne Ære, skjønt man naturligviis forgiæves søgte græsk Skjønhed hos dem. De forestillede formodentlig vise Mænd, der havde været hædrede i Landet, og de fleste vare afbildede i en bedende Stilling. Chineserne have en egen Maade at skaffe sig Mod paa. De antage næmlig, at Modet sidder i Gallen, og at jo mere Galle et Menneske har, jo meere Mod har han. For altsaa at forøge deres Mod søge de at forskaffe sig mere Galle, og dette skeer paa følgende Maade: Skarpretterne udtage næmlig Gallen af de henrettede Forbrydere, dryppe den paa Riis og sælge denne Korn for Korn.
Ribe Stifts Adresseaviser, 1843-04-26
J en Kulgrube ved Newcastle skeete forleden en Gas=Explosion, hvorved 27 Mennesker, og deriblandt flere Børn, omkom.
Ribe Stifts Adresseaviser, 1843-04-26
J Danzig have nogle alvorlige Uroligheder fundet Sted i Anledning af at nogle Kjøbmænd have gjort Forsøg paa, at lade de Kornvarer, som komme dertil paa Flodskibene, direkte fra disse over i Søskibene, hvilket har fremkaldt en alvorlig Bevægelse iblandt den arbeidende Klasse, som havde sin Fortjeneste af at bære Kornvarerne fra Flodskibene til Pakhusene, hvor de bleve opmaalte og derfra igjen baarne til Søskibene, og nu frygtede for at blive brødløs. Politiet kunde ikke ene dæmpe Bevægelsen; Militæret maatte kaldes tilhjælp, og desværre er det ikke gaaet af uden Blodsudgydelse. En Person blev skudt, og Mangfoldige ere blevne overredne og saarede. Mange Fængslinger have fundet Sted.
Ribe Stifts Adresseaviser, 1843-04-26
Professor Gruithusen erklærer, at den store nye Kommet er den samme, der blev seet i det skjæbnesvangre Aar 1618, og der har en Omløbstid af 1837 Aar. Kjernen har et Gjennemsnit af 4461 geogr. Mile.
Ribe Stifts Adresseaviser, 1843-04-26
J Ørebro, i Sverrig, hvor man for en Tid siden klagede over Rabulisterier, synes Urolighedsaanden at begynde at strække sig endog til Medlemmer af det smukke Kjøn. Nerikes "Allehaanda for de, beretter Følgende: Fruerne Eleonora Back født Rosing samt Fredrica Rosing født Stjernstrøm bleve d. 21 Marts af Stadsfiskalen indstævnte for at have kommet i Haarene paa hinanden paa offentlig Gade, hvor Fru Back lyseblaa Silkehat med derpaa anbragte Blomsterprydelser, samt en Kappe delede den ublide Skjæbne med hendes Overlæbe, at blive maltrakterede. Anledningen til Klammeriet, skal være den, at, efter FruBacks Udsagn, Fru Rosing har villet ulovligt tilegne sig Moders Magt og Myndighed over hendes Fosterdatter, som hun nu traf paa Gaden med Fru Rosing og hvilke hun derfor vilde skille ad – men dette kunde ikke skee uden Sværdhug. Begge Fruerne gynde dog ikke gjerne Præludier, men gaae helst til Sagen, hvorfor ogsaa Kampen strax begyndte under en Pladskregn af Høflighedsyttringer og sluttedes ei fori FruBacks Ansigt fandtes ligesom afmalet den hele troganske Krig eller Jerusalems Forstyrrelse i kort Begreb. Om Øresundstolden hedder det fra Berlin. " Danmark have alle af Regeringsraad Grev v. Bulow - der allerede næsten et halvt Aar opholder sig i Kjøbenhavn for at bevirke Sundtoldens Ophævelse. anvendte Bestræbelser for i Mindelighed at see de med denne Tolds Opkrævning forbundne ærgerlige Kvaklerier, der isandhed ligne de forrykteste Brandskatninger, nogenlunde modererede, hidtil været forgjeves. Man seer endnu kun et eneste Middel, næmlig at berede Danmark Forlegenheder, af den Natur, at det absolut maa finde sig i at opgive sin nærværende Stilling og komme en Udjævning imøde.
Ribe Stifts Adresseaviser, 1843-04-26
Jndenlandske Efterretninger. En under 4. ds. efter kgl. Resolution udkommen Cancelliplacat, angaaende bemyndigelse for Biskopperne til at meddele nogle Bevillinger i kirkelig Henseende, indeholder blandt andet: at det, foruden de Undtagelser fra Confirmationsanordningerne, som Biskopperne ved Frd. 23. Marts 1827 ere bemyndigede til at bevilge, endvidere for Fremtiden skal være dem overladt, at meddele Tilladelse til at antages til Confirmation uden de ialmindelighed befalede Kundskaber, naar det er oplyst, at et Barn, der er over den anordnede Confirmationsalder, formedelst svage Evner eller af andre, hverken det selv eller Forældrene tilregnelige, Aarsager ikke har kunnet skaffe sig bemeldte Kundskaber, men det dog er i Besiddelse af saadanne religiøse Følelser og Begreber, at det bør kunne stedes til at nyde den hellige Nadvere. (Ab. A.)
Ribe Stifts Adresseaviser, 1843-04-26
Fædrelandet er af Kancelliet beordret tiltalt forden i Nr. 1208 indførte Artikel: "Nyt schleswigholsteinsk Escamotteringsforsøg. Jndbydelse til dansk Fadderskab."
Ribe Stifts Adresseaviser, 1843-04-26
Omtrent 60 Kunstnere have i Kbhvn, bragt den gamle, elskelige Kunstner, Prof. Eckersberg, en Seregade udenfor hans Bopæl paa Charlottenborg, i Anledning af hans 25 aarige Jubilæum som Professor ved Kunstacademiet. (O. T. A.)
Ribe Stifts Adresseaviser, 1843-04-26
Lægen ved Straffeanstalterne i Kbhvn., Prof. Otto har i Onsdags været Gienstand for et Mordattentat i Rasphuset, hvor en Fange vilde have stukket en Kniv i ham, men forhindredes deri af en anden Fange, som faldt dam i Armen og fravristede ham Kniven. (O. T. A.)
Ribe Stifts Adresseaviser, 1843-04-26
Paa det Kgl. Theater blev der i Torsdags efter Opførelsen af Andersens "Agnete og Havmanden hørt nogen Hyssen blandt bifaldet. (Hp. A.)
Ribe Stifts Adresseaviser, 1843-04-26
Student fra Universitetet i Christiania Anton Wilhelm Scheel, der opholdt sig i Kbhvn. for at høste Gavn af Foredragene ved det derværende Universitet og af Bibliothekernes Benyttelse, er død efter faa Ugers Sygeleie den 18 April d. A. En høist haabefuld Yngling er her, fraværende fra den nærmeste Familie, bortkaldt fra sin jordiske Bane i sit 22de Aar. Begge de forberedende academiske Examina havde han bestaaet i Christiania med Udmærkelse og dyrkede nu med Jver og Lyst det philologiske Studium. (B. T.) Under klar Himmel have flere i Kbhvn, i Torsdags Aftes lidt før Kl. 10 iagttaget et særegent Phænomen, idet en stærk Lysning, en Art Jldkugle, pludselig viste sig paa Himlen omtrent i Nordost og da atter øieblikkeligt forsvandt. (B. T.)
Ribe Stifts Adresseaviser, 1843-04-26
En særdeles smuk Jldkugle viste sig ved Odense afvigte Torsdag Aften Kl. 9 1/4, den gik i en lige Retning fra Syd til Nord, og oplyste Alt som ved det klareste Solskin. En Reisende, der observerede dette, hørte tydelig en Lyd i Luften som af en Raket, der stiger i Veiret. Da Jldkuglen sprang itu hørtes intet Knald, men derimod udbredte sig af samme en talrig Mængde Lys, som lignede Stjerner, hvilke øieblikkelig forsvandt, men derimod viste sig i den Retning, som den havde taget, en klar Lysstribe, der varede i flere Minutter. (Hp. A.)J Løverdags afreiste Hs. Kgl. H. Kronprindsen fra Odense til Kjøbenhavn. (S. B.)J Torsdags d. 20. ds., om Morgenen, afbrændte en Fæstegaard i Martofte under Baroniet Schelenborg. Gaarden, som i yderste Grad var forfalden, beboedes af en Enke og hendes voxne Søn. Hvad der især er mærkværdigt ved denne Jldebrand, der let kunde have blevet til Ødelæggelse for det Halve af Martofte By, er den Omstændighed, at man derved bestyrkes i Troen paa Anelser. Det er nemlig ikke saa længe siden, at Kreaturerne i samme Gaard ved Nattetid fandtes løsslagne i Gaarden, uagtet det var ved Vintertid. J denne Kreaturernes Uro saae Bymændene et Varsel – og bleve derfor samtlige, med Undtagelse af Enken og hendes Broder, som er Gaardmand i samme By, enige i at holde en Vægter til fælles Betryggelse. En Saadan er nu og siden den Tid holdt i Byen - men hvad der skal skee, det skeer dog alligevel, og den sørgelige Anelse er gaaet i Opfyldelse. Til Held og Lykke var Enkens Søn just i Besøg i Nærheden - og paa sin Hjemvandring opdagede han Jlden saa betimelig, at intet Menneskeliv mistedes, hvorimod han kom for sildigt til at redde Kreaturerne, hvoraf flere omkom. (S. B.)
Ribe Stifts Adresseaviser, 1843-04-26
Svendborg Avis mælder, at Postmester Thomsen, er bleven suspenderet i Anledning af de Dangaardske Bedragerier, og at Exam. Juris Schaarup, der var didkommen med den undersøgende Postmester Guldberg, er konstitueret i Hr. Thomsens Sted.
Ribe Stifts Adresseaviser, 1843-04-26
Mad. Werligh, der fortiden opholder sig i Christianssand, agter efter Forlydende med det første at giæste Jylland. (Aalb. A.)
Ribe Stifts Adresseaviser, 1843-04-26
Af en i Randers Avis meddeelt Artikel, der udvikler Nødvendigheden af, ikke forlænge at udsætte den længe forventede, vigtige Reform af det lærde Skolevæsen, hidsætte vi Slutningen: "Hvad der endnu ikke er skeet, tør man vel om kort Tid haabe at see opfyldt, og navnligen synes det nærværende Aar at medføre særegne Omstændigheder, som maaskee kunne give en egen Jmpuls til Reformeen. Tre af Landets Rectorer ville næmlig iaar feire deres 50 Aars Embedsjubilæum, og om det end maa fuldelig an erkjendes, at netop disse høre til de af Skolerne meest fortjente Rectorer, hvis udmærkede Dygtighed har hævdet de Skoler, ved hvilke de i Række af Aar have været ansatte, Anseelse og Tillid, og hvis velsignelsesrige Virksomhed dybt føles og med taknemlig Erkjendtlighed, Høiagtelse og Kjærlighed paaskjønnes, af en stor Mængde fordums Disciple, der tildeels nu virke som Embedsmænd i næsten alle Landets Egne, saa kan det dog ikke nægtes, at 50 Aars tilfredsstillende Virksomhed i Skolelivet vel kan gjøre Fordring paa en hæderlig Rolighed, og som Manddommens Alder kræver Arbeide, kræver Alderdommen Hvile. Paa den anden Side vil det heller ikke kunne forventes, at Mænd, der i deres Manddoms bedste Kraft tildeels have havt betydelig Jndflydelse paa Jndførelsen af de nu bestaaende Forhold, i deres om end sjeldne kraftige Alderdom skulle være ivrige fornye Reformer. Lægger man nu hertil, at en fjerde Rector allerede for flere Aar siden har holdt 50 Aars Embedsjubilæum, og at det hele Antal af Rectorer ved de offentlige lærde Skoler er 15 eller 16, af hvilke ogsaa enkelte andre have virket i en ikke ubetydelig Aarrække i et ofte møisommeligt og trættende Kald, saa vil vel næppe Nogen undre sig over, at det bliver udtalt som en Mening, der deles af Mange, at det vilde være ønskeligt, om det nærværende Aar kunde see nye Kræfter i Virksomhed og nye Arme beredte til at bære Byrden og maaskee fordeele denne anderledes. De øvrige nødvendige Reformer ville da vistnok finde en lettere Adgang, og i ethvert Tilfælde vil vistnok en deelsviis Reform være at foretrække for yderligere Opsættelse, naar blot hvert Skridt, der gjøres, er vel overveiet."
Ribe Stifts Adresseaviser, 1843-04-26
Entledigelse og Udnævnelser. Under 20 ds. er Told- og Consumtionskasserer i Roeskilde, Justitsr. N. C. Møller, efter Ansøgning entlediget i Naade og med Pension.
Ribe Stifts Adresseaviser, 1843-04-26
Under f. D. er den som Told- og Consumtions-Underbetjent i Kbhvn, fast constituerede S. de Fine Krogh allern, ansat som virkelig Told- og Consumtions-Underbetjent dersteds, og forhenv. Sergeant i den kgl. Livgarde til Fods, Dannebrogsmand F. W. Berg, meddeelt fast Constitution i den ved Førstnævntes Ansættelse vacantblevne Plads. Under f. D. er surnumerair Protocolseeretair i Høiesteret, H. A. Hoppe, udn. til Auscultant i Rentekammeret. Under f. D. er Auscultant i det Kgl. Rentekammer, Grev J. S. Schulin, udnævnt til Amtmand over Ringkjøbing Amt. Under f. D. er forhenv. personel Capellan for Sennedes Menighed i Aalborg Stift, P. R. Hansen, beskikket til personel Capellan hos Sognepræsten for Støvring og Mellerup Menigheder i Aarhuus Stift samt ved Støvringgaards Klosters Capel, H. G. Potter.
Ribe Stifts Adresseaviser, 1843-04-26
Under 21ds er Told- og Consumtionskasserer i Nestved, Kammerraad W. A. Uldall, ud, til virkelig Justitsraad; Havnecontrolleurerne i Kbhvn., T. N. Møller og J. Petersen, samt Toldkasserer i Storeheddinge, H. C. Kemmerer, til virkelige Kammerraader; Toldkasserer i Nykjøbing i Sjælland, H. A. Jacobi, til Kammerraad med Rang efter Rangforordningens 7de Classe Nr. 2. Under f. D. er Districts commissair i Gjentofte, Skolelærer F. Jensen, benaadet med Dannebrogsmændenes Hæderstegn. Under 19 de er H. B. Adler beskikket til Vexelmægler i Kbhvn. Under 12. de er Valget af ordineret Candidat i Theologien, F. W. Matthiessen, til Præst i Clirbull i Tøndern Provsti allern, stadfæstet.
Ribe Stifts Adresseaviser, 1843-04-26
Under 18 de er Udnævnelsen af Herredsfoged i Uggel Herred, Flensborg Amt, M. A. Moritzen, til succederende Adjunct for den nuværende Gerichtshalter paa Godset Geltingen allern, stadfæstet. (B. T. og C. T.)
Ribe Stifts Adresseaviser, 1843-04-26
Ledige Embeder. Dybe og Ramme Sognekald i Ribe Stift, 200 Rd. (Opslaaet vacant d. 19. April.) Et Copiist Embede og tvende Fuldmægtig Embeder ved Kjøbenhavns Politiret og Politiets øvrige Forretninger. (Opslaaede vacante d. 20. April.) (C. T.)
Ribe Stifts Adresseaviser, 1843-04-26
Døde. J Kjøbenhavn: Oldingen L. P. Bagger; Svartilleri=Lieutenant Jbsens Datter, Caroline Jbsen, 18 Aar; Hedevig S. Christensen født Holmstrøm, Hosekræmmer J. Moses, 81 Aar; Skræddersvend P. Petersen, 28 Aar. Paa Gisselfelde: Skovrider Brems Hust., Birthe Marie født Richardt. J Nørre-Sundby. J. Schous Hust., Johanne Christensdt., 74 eth. Aar. J Jølbygaards Mølle paa Mors: Dorthea M. K. Nissen født Jacobsen, 41 Aar. J Randers: Skrædderm. A. Holler, 63 Aar.
Ribe Stifts Adresseaviser, 1843-04-26
Ribe. Hr. Øsgevads Cosmorama har ikke her været saa godt besøgt som det virkelig fortjener, hvortil Grunden isærdeleshed maa søges i, at vi ganske nylig have seet Hr. Gjørups Panorama, der dog snarere staaer under end over Hr. Øsgevads Cosmorama, hvori Kunstkjendere have fundet flere fortrinlige Stykker, saasom: Peter den Stores Statue Petersborg; Hamborgs Brand; Thems-Tunnelen; Flulen=Strædet ved St. Gothard; Waterlod Slaget; Aarhuus Domkirke &c. Flere af disse Stykker ere udførte af Helsingøraneren Hr. Tegner, Lærer ved Realskolen i Trondhjem. Som en Anbefaling for dette Cosmorama kunne vi endnu anføre, at det efter svenske, norske og næsten alle danske Blade overalt, hvor det har været opstillet, har gjort megen Lykke.
Ribe Stifts Adresseaviser, 1843-04-26
(Jndsendt.) Saa opmuntrende og ansporende Forfremmelse og Forflytning end ere, og maa være, for den Embedsmand, der ved Virksomhed, Duelighed og Dannished baner sig Vei dertil; og saa meget det end bør glæde Undersaatter, at see fortjente Embedsmænds Virksomhed paaskjønnet af den øverste Bestyrelse: saa vil det dog altid for dem, der ved de stedfundne Forholds Baand vare knyttede til saadanne agtværdige Embedsmænd, medføre en ubehagelig, og med Hensyn paa Fremtiden stundom vel ogsaa ængstelig Folelse, naar dette Baand uventet og pludseligt løses. Det er med denne Følelse, at Undertegnede herved fremføre en Afskedshilsen til vor nu bortdragende, Herredsfoged, Herr Justitsraad Oxenbøll, i hvem vi, i en Række af Aar, have lært at agte og elske en ligesaa virksom og duelig, som veltænkende og velvillig Embedsmand. Af Hjertet takke vi den Bortreisende for det, han i sin Embedstid her har arbeidet for os, og virket iblandt os, i en Jurisdiction, hvis Bestyrelse viist bør regnes iblandt de vanskelige og besværlige. Af Hjertet ønske vi ham al Lykke og Glæde i hans nye Virkekreds, Gid vi maatte see hans nu ledige Plads her igjen indtaget af en Efterfølger, ham liig! D. 20. April 1843. Sogneforstanderskabet for Egtved og Ødsted.
Ribe Stifts Adresseaviser, 1843-04-26
Sogneforstanderskabet for Worbasse og Heinsvig.
Ribe Stifts Adresseaviser, 1843-04-26
Sogneforstanderne af Bekke Sogn. M. Brødsgaard, Sognefoged i Jorderup, Amtsraadsmedlem. S. Bagge Hansen, Formand. P. H. Christophersen. H. Jensen. P. C. Mortensen. Esk. Eskildsen. Chr. Pedersen. R. Jensen. Forstandere for Grindsted og Grene Sogne.
Ribe Stifts Adresseaviser, 1843-04-26
Bekjendtgjørelser. Verdens= og Metamorphose=Theater, i Hr. Gjæstgiver Folschs Sal. Onsdag d. 26., Torsdag d. 27, og Fredag d. 28. de, hver Gang med nye Forandringer. Indgangen aabnes Kl. 7, og Begyndelsen skeer Kl. 7 1/2. Det Øvrige erfares af Plakaterne. Ærbødigst Hornung.
Ribe Stifts Adresseaviser, 1843-04-26
Concert og Bal. Med Vedkommendes Tilladelse agter undertegnede Søndagen d. 7. Mai at give en Concert og derefter Bal, hvorom det nærmere skal blive bekjendtgjort. Ribe d. 25. April 1843. C. Lorentzen, Musiklærer.
Ribe Stifts Adresseaviser, 1843-04-26
J Pulpiturene i Sct. Cathrine Kirke ere nogle Pladse at faae tilleie, a 30 ls. for hver. Andersen.
Ribe Stifts Adresseaviser, 1843-04-26
Undertegnede, der har etableret sig her i Byen som Grovsmedmester og boer i Hr. Skomagermester C. Greisens Huus i Præstegade, anbefaler sig til Byens og Omegnens ærede Beboere med solid Arbeide til billige Priser. Ribe, d. 25 April 1843. M. Petersen.
Ribe Stifts Adresseaviser, 1843-04-26
Fragtkjørsel mellem Ribe og Haderslev. Undertegnede afgive Befordring mellem Ribe og Haderslev med Fragtgods og Passagerer, idet vor Vogn afgaaer fra Ribe hver Fredag Morgen, Kl. 6 og fra Haderslev hver Løverdag Morgen, til samme Tid, og første Gang resp. den 5te og 6te Mai, hvilket herved tjener til Efterretning for dem, som ville forunde os deres Søgning.
Ribe Stifts Adresseaviser, 1843-04-26
Ribe d. 25. April 1843. Andreas Michelsen. Jens H. Kargaard.
Ribe Stifts Adresseaviser, 1843-04-26
Af undertegnede er optaget 2 Faar og 1 Væder som Eieren kan afhente imod at opgive Mærkerne og betale Omkostningerne. Jver Hansen, i Aarup, Gram Sogn.
Ribe Stifts Adresseaviser, 1843-04-26
Ved Proclama, som vil blive læst inden vedkommende Retter, ere Alle og Enhver, som maatte formene sig at have Noget at fordre hos den i Kolding afdøde Frue Constance Begtrup, født Krarup.), Enke efter forlængst afdøde Consistorialraad og Pastor emiritus Christen Begtrup, indkaldte med 12 Ugers Varsel til for mig, som den Afdødes Universalarving, eller for min Befuldmægtigede Candidatus, Juris Saxild i Kolding at anmelde og beviisliggjøre deres formeentlige Fordringer. Veile d. 19 April 1843. Magdalene sal. Krarup, født Wissing, Enke efter Sognepræst Krarup. *) J første Bekjendtgjørelse stod i 4de Linie, Kramp, istedetfor, Krarup; hvilket herved rettes.
Ribe Stifts Adresseaviser, 1843-04-26
Ved Proclama af Dags Dato, som vil blive læst i vedkommende Under- og Overret, ere Creditorerne i Stervboet efter afgangne Magdalene Dorthea født Fogh, Enke efter forhen afdøde Landinspecteur Christen Poder i Trykt i Ribe hos Chr. sal. Hyphoff. Weien Mølle, sidst boende paa Gaarden Dortheasminde i Weien Sogn, indkaldte med 12 Ugers Varsel, til for undertegnede Skifteforvalter, at anmelde og beviisliggjøre deres Krav, under det Tab af samme som Forordningen af 26de Marts 1790 bestemmer. Ligeledes er ved samme Proclama Arvingerne i Boet, og iblandt disse i Særdeleshed en Brodersøn til den Afdøde navnlig Morten Berg Fogh, som skal opholde sig i Nordamerica, men fra hvem man ikke har havt Efterretninger i det sidste Aar, i Henhold til Forordningerne af 5te Juli 1822 og 11te September 1839, indkaldte med Aar og Dags Varsel til for mig at anmelde og legitimere deres Arveret, i hvilken Henseende det bemærkes, at i et imellem Afdøde og hendes sidste Mand oprettet Testamente, er det bestemt at ved den Længstlevendes Død, skal de efterladte Midler efter Fradrag af en til en enkelt Person legeret Sum, deles i 3de lige Dele, nemlig til Arvingerne efter hendes første Mand Jes Lorenzen i Weien Mølle, Arvingerne efter hendes anden Mand Christen Poder, og hendes egne Arvinger, hvorefter hver Trediepart igjen vil blive skiftet imellem disse Arvinger indbyrdes efter Loven. Hvilket herved endvidere bekjendtgjøres. Gjording=Malt Herreders Contoir paa Endrupholm den 15de April 1843. Münster.
Ribe Stifts Adresseaviser, 1843-04-26
Paa Foranstaltning af Skifteretten i Kjøbmand Christian Andersens Opbudsboe, bliver den under Boet nu inddragne, Gaard Nr. 5 paa Byens Nørregade med samtlige paastaaende Bygninger saavelsom tilhørende Gaardsrum, Frugt- og Kjøkkenhauge, samt Tømmerplads, saa og den dertil stødende Eng, Staldgaardshauge kaldet, der skylder af Hartkorn Ager og Eng 1 Td. 2 Skpr. 1 enfjerded. Alb., stillet til offentlig Auction tre Gange efter hinanden, som afholdes Torsdagene den 18de Mai, 1ste og 15de Juni næstkommende, hver Dags Formiddag Kl. 11; de to første Auctioner paa Veile Byes Raadstue og den tredie Auction i selve Gaarden. Med Gaarden følger et næsten nyt Brændeviinsbrænderi med alt Tilbehør. Forestaaende bekjendtgjøres herved til Efterretning saavel for Liebhabere som for vedkommende Pantecreditorer, overeensstemmende med Placat af 22de April 1817. Veile den 22de April 1843. Hersleb. Nylig er udkommen: Christelig Huus=Postil, indeholdende Prædikener paa Aarets Søn- og Festdage, Albert Leth, Sognepræst for Middelfart og Causlunde Menigheder. 1ste Deel. 9 Mk. i Papbind. 1ste Deel. 9 Mk. i Papbind. At sige Noget til Anbefaling for disse herlige Prædikener, At sige Noget til Anbefaling for disse herlige Prædikener, vilde være overflødigt. Deres eget Værd ville skaffe dem tal vilde være overflødigt. Deres eget Værd ville skaffe dem talrige Læsere, og enhver oprigtig Christen vil i samme finde en rige Læsere, og enhver oprigtig Christen vil i samme finde en sand Trøst og Opbyggelse. – Skriftet faaes i de fleste Bog handlinger, i Ribe hos Termansen og Andersen og i Odense hos Forlæggeren. S. Hempel. Værelser tilleie. Til næstkommende Michaelis Flyttetid bliver 1ste Sahlsetage tilleie i det mig tilhørende nye Huus paa Torvet, bestaaende af 4 Værelser med øvrige Beqvemmeligheder. Ribe d. 14. April 1843. P. Wismann. Kreaturer kunne faaes paa Græs i Vodder Præstegaard paa en god Drift, for 1 Rd. Cour. pr. Høved.
Ribe Stifts Adresseaviser, 1843-04-28
Nibe Avertissements-Tidende. Stifts Avis og Udgivet af Chr. sal. Hyphoff, redigeret af E. Hyphoff. Fredagen den 28. April. Nr. 50.
Ribe Stifts Adresseaviser, 1843-04-28
Udenlandske Efterretninger. J Spanien anseer man et Ministerskifte for nærforestaaende, paa Grund af at Oppositionen er i Majoriteten.
Ribe Stifts Adresseaviser, 1843-04-28
Hr. v. Buteniew har i Konstantinopel modtaget vigtige Depescher, hvori Rusland forlanger Alexander Georgiewitsch's frivillige Aftakkelse, eller Vægringsfald hans Afsættelse og et nyt Valg foretaget, overeensstemmende med de serbiske Love, og endelig fordres Kiamil Paschas Tilbagekaldelse fra Belgrad (man anseer ham for Ophavsmand til Revolutionen i Serbien). Dersom Porten vægrer sig ved et nyt Fyrstevalg skal Hr. v. Buteniew uopholdelig forlade Konstantinopel.
Ribe Stifts Adresseaviser, 1843-04-28
Fra Montevider berettes, at den buenos Ayriske Jnvasions Armee, 8-10,000 Md. stærk, var under General Oribe trængt frem indtil 4 Mile fra Montevide, hvis Armee, bestaaende af 4,500 Md. Kavalleri, stod 2 Mile udenfor Staden, under Præsidenten Riveiras Kommando, desforuden havde General Paz 5,000 Md. og 2,000 fri Negere under sig.
Ribe Stifts Adresseaviser, 1843-04-28
D. 24. Apr. døde i England Hertugen af Susser (Farbroder til Dronningen), efter nogen Tids Sygdom; han havde sin hele lange Levetid bestandig været en Ven af frisindede Grundsætninger, en ivrig Understotter af Kunster, Videnskaber og alt Godt og Ædelt. Hans Død bliver almindelig smertelig beklaget i England.